“แบงก์ชาติ” ประกาศ 19-20 พ.ย. สถาบันการเงินทำงานปกติ-เคาะหยุดพิเศษ 11 ธ.ค.
"แบงก์ชาติ" ประกาศ 19-20 พ.ย. สถาบันการเงินทำงานปกติ-เคาะหยุดพิเศษ 11 ธ.ค.
"แบงก์ชาติ" ประกาศ 19-20 พ.ย. สถาบันการเงินทำงานปกติ-เคาะหยุดพิเศษ 11 ธ.ค.
28 ก.ย. 2563

ธนาคารแห่งประเทศไทย (ธปท.) ระบุว่า ตามที่คณะรัฐมนตรีได้มีมติเมื่อวันที่ 22 กันยายน 2563 ให้เพิ่มวันหยุดราชการเป็นกรณีพิเศษ เพื่อกระตุ้นเศรษฐกิจจากการท่องเที่ยวภายในประเทศ นั้น ธนาคารแห่งประเทศไทยพิจารณาแล้วเห็นสมควรให้สถาบันการเงินดำเนินการตามปกติในวันพฤหัสบดีที่ 19 และวันศุกร์ที่ 20 พ.ย.63 และคงวันหยุดชดเชยวันจันทร์ที่ 7 ธ.ค. 63 ตามกำหนดการเดิม
ทั้งนี้เพื่อไม่เพิ่มภาระต้นทุนกับภาคธุรกิจมากจนเกินไปและไม่ส่งผลกระทบต่อธุรกรรมทางการเงินที่ได้ตกลงชำระราคาหรือจัดสรรเงินตามกำหนดวันหยุดเดิมไว้ล่วงหน้าแล้ว
อย่างไรก็ดี เพื่อสนับสนุนนโยบายของรัฐบาลให้มีวันหยุดยาวสำหรับกระตุ้นเศรษฐกิจธนาคารแห่งประเทศไทยเห็นสมควรให้เพิ่มวันหยุดทำการของสถาบันการเงินเป็นกรณีพิเศษในวันศุกร์ที่ 11 ธ.ค.63
อนึ่งที่ประชุมคณะรัฐมนตรี (ครม.) เมื่อวันที่ 22 ก.ย.63 มีมติให้วันที่ 19 พ.ย.63 และวันที่ 20 พ.ย.63 เป็นวันหยุดพิเศษเพิ่มเติม ทำให้มีวันหยุดต่อเนื่อง 19-22 พ.ย.63 และอีกช่วงคือเดือน ธ.ค. ซึ่งเดิมวันจันทร์ที่ 7 ธ.ค.63 จะเป็นวันหยุดชดเชย “วันพ่อแห่งชาติ” แต่ให้ไปหยุดในวันศุกร์ที่ 11 ธ.ค.แทน เพื่อให้มีวันหยุดยาวต่อเนื่องวันที่ 10-13 ธ.ค.63 เพื่อเป็นการกระตุ้นการท่องเที่ยวภายในประเทศ